Auditor's report — BJC, period 2017Q2 (reviewed, opinion: unqualified)
Auditor firm: Deloitte
Signed: 2017-08-15

รายงานการสอบทานข้อมูลทางการเงินระหว่างกาลโดยผู้สอบบัญชีรับอนุญาต

เสนอคณะกรรมการ

บริษัท เบอร์ลี่ ยุคเกอร์ จำกัด (มหาชน)

ข้าพเจ้าได้สอบทานงบแสดงฐานะการเงินรวมของบริษัท เบอร์ลี่ ยุคเกอร์ จำกัด (มหาชน) และบริษัทย่อย (“กลุ่มบริษัท”) และงบแสดงฐานะการเงินเฉพาะกิจการของบริษัท เบอร์ลี่ ยุคเกอร์ จำกัด (มหาชน) ณ วันที่ 
30 มิถุนายน 2560 และงบกำไรขาดทุนและกำไรขาดทุนเบ็ดเสร็จอื่นรวมและเฉพาะกิจการสำหรับงวดสามเดือนและงวดหกเดือนสิ้นสุดวันที่ 30 มิถุนายน 2560 และงบแสดงการเปลี่ยนแปลงส่วนของผู้ถือหุ้นรวมและ
เฉพาะกิจการ และงบกระแสเงินสดรวมและเฉพาะกิจการสำหรับงวดหกเดือนสิ้นสุดวันที่ 30 มิถุนายน 2560 และหมายเหตุประกอบงบการเงินแบบย่อ ซึ่งผู้บริหารของกิจการเป็นผู้รับผิดชอบในการจัดทำและนำเสนองบการเงินระหว่างกาลเหล่านี้ตามมาตรฐานการบัญชีฉบับที่ 34 เรื่อง “การรายงานทางการเงินระหว่างกาล”  ส่วนข้าพเจ้าเป็นผู้รับผิดชอบในการให้ข้อสรุปเกี่ยวกับข้อมูลทางการเงินระหว่างกาลดังกล่าวจากผลการสอบทานของข้าพเจ้า

ขอบเขตการสอบทาน

ข้าพเจ้าได้ปฏิบัติงานสอบทานตามมาตรฐานงานสอบทาน รหัส 2410 “การสอบทานข้อมูลทางการเงินระหว่างกาลโดยผู้สอบบัญชีรับอนุญาตของกิจการ” การสอบทานดังกล่าวประกอบด้วย การใช้วิธีการสอบถามบุคลากรซึ่งส่วนใหญ่เป็นผู้รับผิดชอบด้านการเงินและบัญชีและการวิเคราะห์เปรียบเทียบและวิธีการสอบทานอื่น การสอบทานนี้มีขอบเขตจำกัดกว่าการตรวจสอบตามมาตรฐานการสอบบัญชีทำให้ข้าพเจ้าไม่สามารถได้
ความเชื่อมั่นว่าจะพบเรื่องที่มีนัยสำคัญทั้งหมดซึ่งอาจพบได้จากการตรวจสอบ ดังนั้นข้าพเจ้าจึงไม่อาจแสดงความเห็นต่อข้อมูลทางการเงินระหว่างกาลที่สอบทานได้

- 2 -

ข้อสรุป

ข้าพเจ้าไม่พบสิ่งที่เป็นเหตุให้เชื่อว่าข้อมูลทางการเงินระหว่างกาลดังกล่าวไม่ได้จัดทำขึ้นตามมาตรฐานการบัญชี ฉบับที่ 34 เรื่อง “การรายงานทางการเงินระหว่างกาล” ในสาระสำคัญจากการสอบทานของข้าพเจ้า

ข้อมูลและเหตุการณ์ที่เน้น

โดยมิได้เป็นการให้ข้อสรุปที่เปลี่ยนแปลงไป ข้าพเจ้าขอให้สังเกตหมายเหตุประกอบงบการเงินระหว่างกาลข้อ 4 กลุ่มบริษัทได้เข้าซื้อหุ้นในบริษัท บิ๊กซี ซูเปอร์เซ็นเตอร์ จำกัด (มหาชน) ทั้งทางตรงและทางอ้อม รวมถึงได้เข้าซื้อหุ้นของ C-Distribution Asia Pte Ltd. (รวมเรียกว่า “บิ๊กซี”) จากผู้ถือหุ้นเดิมของบริษัทเหล่านี้เสร็จสิ้นในวันที่ 21 มีนาคม 2559 และเข้าทำคำเสนอซื้อหลักทรัพย์ ในวันที่ 11 พฤษภาคม 2559 กลุ่มบริษัทได้ปรับมูลค่ายุติธรรมใหม่สำหรับสินทรัพย์ที่ระบุได้ที่ได้มาและหนี้สินที่รับมาและการปันส่วนมูลค่ายุติธรรมของรายการ ณ วันซื้อกิจการตามรายงานการประเมินที่เสร็จสมบูรณ์ลงวันที่ 9 มีนาคม 2560 ของผู้ประเมินราคาอิสระ และข้อมูลที่จำเป็นอื่นๆ ที่ได้รับภายในหนึ่งปีนับจากวันที่ซื้อกิจการ ตามที่กำหนดไว้ในมาตรฐานการรายงานทางการเงิน ฉบับที่ 3 (ปรับปรุง 2559) เรื่อง “การรวมธุรกิจ” ดังนั้น งบแสดงฐานะการเงินรวม ณ วันที่ 31 ธันวาคม 2559 งบกำไรขาดทุนรวมและงบกำไรขาดทุนเบ็ดเสร็จอื่นรวม 
สำหรับงวดสามเดือนและงวดหกเดือนสิ้นสุดวันที่ 30 มิถุนายน 2559 งบแสดงการเปลี่ยนแปลงส่วนของ
ผู้ถือหุ้นรวม และงบกระแสเงินสดรวมสำหรับงวดหกเดือนสิ้นสุดวันที่ 30 มิถุนายน 2559 ที่แสดงเป็นข้อมูลเปรียบเทียบ ได้มีการปรับปรุงใหม่เรียบร้อยแล้ว เพื่อให้สะท้อนผลของข้อมูลเพิ่มเติมที่ได้รับที่เกี่ยวกับข้อเท็จจริงและสถานการณ์แวดล้อมที่มีอยู่ ณ วันที่ซื้อกิจการ

ดร. เกียรตินิยม  คุณติสุข

กรุงเทพมหานคร	ผู้สอบบัญชีรับอนุญาตเลขทะเบียน 4800

วันที่ 15 สิงหาคม 2560	บริษัท ดีลอยท์ ทู้ช โธมัทสุ ไชยยศ สอบบัญชี จำกัด